ΓΡΑΠΤΗ ΕΡΩΤΗΣΗ E-1271/00

υποβολή: Guido Sacconi (PSE) προς την Επιτροπή

(19 Απριλίου 2000)

Θέμα: Μέτρα δράσεως για τις ορεινές περιοχές

Οι ορεινές περιοχές αποτελούν μοναδική φυσική κληρονομιά για την Ευρώπη, διαθέτουν ζωτικούς πόρους, όπως τα νερά και τα δάση και παρέχουν ενδιαίτημα για σπάνια είδη χλωρίδας και πανίδας αλλά και βαθιές πολιτισμικές ρίζες, καθώς και χώρο ψυχικής και σωματικής ανάπαυσης για πολλούς Ευρωπαίους πολίτες. Η διατήρηση ισχυρής ανθρώπινης παρουσίας στις ορεινές περιοχές συνιστά εξάλλου σημαντικό στοιχείο εγγύησης για την προστασία και διατήρηση των λεπτώνδρογεωλογικών ισορροπιών αυτών των περιοχών οι οποίες έχουν, ως γνωστό, ανάγκη από μόνιμη προσοχή και φροντίδα.

Κατά συνέπεια, η αρωγή στους ορεσίβιους πληθυσμούς με σκοπό τη διατήρηση αυτού του περιβάλλοντος μέσω ειδικής στρατηγικής εκ μέρους της ΕΕ λαμβάνει ιδιαίτερη σημασία αν ληφθούνπόψη τα ποικίλα προβλήματα αυτών των περιοχών καθώς και το γεγονός ότι το έδαφος πολλών εκ των κρατών τα οποία είναιποψήφια να ενταχθούν στην Ευρωπαϊκή Ένωση καλύπτεται από εκτεταμένες ορεινές περιοχές.

Έχονταςπόψη τα ανωτέρω, το Ευρωπαϊκό Κοινοβούλιο ενέκρινε στις 23 Οκτωβρίου 1998 ψήφισμα (A4-0368/98)(1) σχετικά με τη χάραξη στρατηγικής για τις ορεινές περιοχές. Στο έγγραφο αυτό το Ευρωπαϊκό Κοινοβούλιο καλεί την Επιτροπή να παρουσιάσει χωρίς χρονοτριβή ένα κοινοτικό σχέδιο δράσηςπέρ των ορεινών περιοχών και να λάβει περισσότεροπόψη τις ορεινές περιοχές στον στόχο 2 των διαρθρωτικών ταμείων.

Σήμερα, ύστερα από δύο χρόνια, διαπιστώνοντας ότι δεν έχει προταθεί κανένα κοινοτικό σχέδιο δράσης για τις ορεινές περιοχές, προτίθεται η Επιτροπή να εγγυηθεί ότι τα κριτήρια που έχουν ορισθεί για τη συμμετοχή στον στόχο 2 επαρκούν στην πράξη για να εξασφαλίσουν τις ειδικές ανάγκες των ορεινών περιοχών;

Θεωρεί η Επιτροπή ότι ηποβολή ενός σχεδίου δράσης δύναται να παράσχει εγγύηση μεγαλύτερης αποτελεσματικότητας στην κοινοτική παρέμβαση στον τομέα αυτόν;

Σε περίπτωση καταφατικής απαντήσεως, δύναται η Επιτροπή να αναφέρει το προβλεπόμενο χρονοδιάγραμμα για την εφαρμογή του σχεδίου και εάν έχουν ληφθείπόψη τα ειδικά προβλήματα των ορεινών περιοχών στις διαπραγματεύσεις που διεξάγονται με ταποψήφια προς ένταξη κράτη;

(1) ΕΕ C 341 της 9.11.1998, σελ. 369.

Απάντηση του κ. Barnier εξ ονόματος της Επιτροπής

(31 Μαΐου 2000)

Το ψήφισμα του Κοινοβουλίου με το οποίο καλείται η Επιτροπή ναποβάλει ένα κοινοτικό πρόγραμμα δράσηςπέρ των ορεινών περιοχών ελήφθη σοβαράπόψη από την Επιτροπή.

Μεγάλος αριθμός ορεινών περιοχών θα είναι επιλέξιμες δυνάμει του στόχου 1 ή του στόχου 2 της μεταρρύθμισης των Διαρθρωτικών Ταμείων, για την περίοδο προγραμματισμού 2000-2006. Όσον αφορά το στόχο 2, τα προβλεπόμενα κριτήρια επιλεξιμότητας για τις ορεινές περιοχές από το άρθρο 4 του κανονισμού (ΕΚ) αριθ.

1260/99 του Συμβουλίου της 21ης Ιουνίου 1999 περί των γενικών διατάξεων των Διαρθρωτικών Ταμείων(1) επιτρέπουν πράγματι να κατανοηθούν οι δυσκολίες τις οποίες αντιμετωπίζουν ορισμένες ορεινές περιοχές: δημογραφική πυκνότητα κατώτερη από 11 κατοίκους ανά τετραγωνικό χιλιόμετρο, μέρος της γεωργικής απασχόλησης επί της συνολικής απασχόλησης ανώτερο από το μέσο κοινοτικό όρο, μείωση του πληθυσμού από το 1985 και εξής, γήρας ή μείωση του ενεργού γεωργικού πληθυσμού.

Άλλες πλευρές του ψηφίσματος λαμβάνονται προοδευτικάπόψη στη περίοδο λειτουργίας των Διαρθρωτικών Ταμείων για το 2000-2006.

Δεδομένου ότι έχουν πρόσβαση στις κοινοτικές πρωτοβουλίες περιοχές μη επιλέξιμες δυνάμει των στόχων 1 και 2 νέες δυνατότητες πρόσβασης προσφέρονται στις ορεινές περιοχές ιδίως στο πλαίσιο της πρωτοβουλίας Leader+. Oι προσανατολισμοί που αφορούν την κοινοτική πρωτοβουλία Interreg III οι οποίοιιοθετήθηκαν από την Επιτροπή στις 28 Ιουλίου 2000(2), αναφέρουν άλλωστε ρητά τις ορεινές περιοχές.

Η νέα Κοινή Γεωργική Πολιτική (ΚΓΠ) θα επιτρέψει επίσης να ληφθούν καλύτεραπόψη οι ανάγκες των ορεινών περιοχών, τόσο σε επίπεδο αγοράς (πριμοδότηση εκτατικοποίησης της Κοινής Οργάνωσης Αγοράς (ΚΟΑ) βοείου κρέατος)) όσο και εκείνο της στήριξης της γεωργικής ανάπτυξης, των οποίων οι νέοι προσανατολισμοί προσφέρουν ενδιαφέρουσες προοπτικές στις περιοχές αυτές (γεωργικο-περιβαλλοντικά μέτρα, αντισταθμιστικές αποζημιώσεις για τις μειονεκτούσες περιοχές, ενθάρρυνση στην προσαρμογή και την ανάπτυξη των αγροτικών περιοχών).

Για να παρουσιαστεί το σύνολο των κοινοτικών παρεμβάσεων που αφορούν τα ορεινά εδάφη, η Επιτροπή έχει εκπονήσει ένα ειδικό φυλλάδιο το οποίο παρουσιάστηκε στην δεύτερη Ευρωπαϊκή Συνέλευση του βουνού στο Τρέντο, το Μάρτιο του 2000. Αντίγραφο του φυλλαδίου αυτού στάλθηκε κατευθείαν στο Αξιότιμο Μέλος του Κοινοβουλίου και τη Γενική Γραμματεία του Κοινοβουλίου.

Το διάβημα αυτό γίνεται με το πνεύμα μιας συνολικής προσέγγισης που το Πρόγραμμα Δράσης προτίθεται να βοηθήσει. Πρόκειται για μια διαδικασία που θα πραγματοποιηθεί προοδευτικά εμπλέκοντας τις διάφορεςπηρεσίες της Επιτροπής, άλλα κοινωνικά θεσμικά όργανα και ορισμένους ειδικευμένους οργανισμούς στην προώθηση των συμφερόντων του βουνού με την προοπτική του διεθνούς έτους του βουνού το 2002.

Όταν η Ένωση θα διευρυνθεί, αυτό θα εφαρμοστεί καταρχήν σε κάθε νέο κράτος-μέλος. Τα μέσα της προένταξης, δηλ. το Διαρθρωτικό Μέσο Προένταξης (ISPA), το πρόγραμμα δράσης για μια συντονισμένη βοήθεια στην Πολωνία και στην Ουγγαρία (Phare) και οι αναγκαίες διοικητικές δομές για να καταστεί δυνατή η διαχείριση των προενταξιακών ενισχύσεων (Sapard), μπορούν να επιτρέψουν, στο εξής, τη διερεύνηση ενεργειών με στόχο τις ορεινές περιφέρειες ή να μπορέσουν να επωφεληθούν οι τελευταίες αυτές έμμεσα. Στο πλαίσιο των προγραμμάτων Sapard ιδίως, προβλέπεται η εφαρμογή μέτρωνπέρ της γεωργίας και της αγροτικής ανάπτυξης τωνποψηφίων χωρών.

(1) ΕΕ L 161 της 26.6.1999.

(2) COM(2000)1101.